Meditsiinikoolist välja kukkunud seksisõltlane Victor Mancini (Sam  Rockwell), kelle raske dementsuse käes kannatav ema Ida (Anjelica Huston) on ravil kulukas erahaiglas, teenib haiglakulude katteks elatist ajalooliste rollide kehastajana Williamsburgi koloniaalteemalises lõbustuspargis.    Õhtuti harrastab Victor tipprestoranides lämbumist teeseldes jõukate "päästjate" õngevõtmist.    Ühel harval selgusehetkel avaldab ema Victorile šokeeriva tõe tema isast. Victor palub appi oma parima sõbra Denny (Brad William Henke) ja ema kauni raviarsti dr. Paige  Marshalli (Kelly Macdonald), et saladus lahendada enne, kui tõde tema päritolu kohta lõplikult kaob.    LÄMBUMINE on värske ja humoorikas kujutlus elust, armastusest, seksist ja surelikkusest.      Film põhineb rahvusvaheliselt tuntud autori Chuck Palahniuki (KAKLUSKLUBI) romaanil.    Osades Sam Rockwell ("Ohtliku mehe pihtimus"), Anjelica Huston ("Tenenbaumid"), Kelly Macdonald ("Ei ole maad vanadele meestele"), Brad William Henke jt.    Lavastas Clark Gregg -  näiteljana tuntud filmidest "Tavalised kahtlusalused", "Me olime sõdurid", jt; LÄMBUMINE on tema esimene iseseisev lavastajatöö.    Alla 12 a. keelatud